**Lukáš Jašek** (s. 28. elokuuta 1997 Třinec, Tšekki) on tšekkiläinen jääkiekkoilija. Hän on pelipaikaltaan oikea laitahyökkääjä, mutta Jašek osaa pelata myös keskellä. Hän laukoo oikealta.

Ura
---

### Seuraura

Jašek on HC Třinecin kasvatti. Kaudella 2011–2012 hän sijoittui tehoilla 30+42=72 Tšekin C-nuorten sarjan pistepörssissä kuudenneksi. Kaudeksi 2013–2014 Jašek siirtyi Ruotsiin Södertälje SK:n junioreihin.

Lev Praha varasi Jašekin 162. pelaajana KHL:n varaustilaisuudessa 2014. Kaudeksi 2014–2015 hän palasi Třinecin organisaatioon. Jašek debytoi myös seuran miesten Extraliga-joukkueessa, jossa hän pelasi 27 runkosarja- ja yhden playoff-ottelun tehden yhden syöttöpisteen sekä neljä Mestarien liigan ottelua tehden yhden syöttöpisteen. Vain 17-vuotias Jašek teki CHL:ssä miesten pääsarjadebyyttinsä toisella kierroksella 23. elokuuta 2014 norjalaista Stavanger Oilersia vastaan. Hänet merkittiin Třinecin nelossentteriksi laidoilleen Erik Hrňa ja Radim Matuš. Jašek keräsi ottelusta teholukeman +2. Extraliga-debyyttinsä hän teki runkosarjan avauskierroksella 12. syyskuuta 2014 HC Pardubicea vastaan. Jašek merkittiin Třinecin kolmosketjun oikeaan laitaan Lukáš Žejdlin ja Jakub Orsava. Hän sai ottelussa jääaikaa 6.27 minuuttia. Jašek voitti kauden päätteeksi hopeaa.

Vancouver Canucks varasi Jašekin kuudennella kierroksella 174. pelaajana NHL:n varaustilaisuudessa 2015. Kaudella 2015–2016 hän pelasi Extraligassa 25 runkosarjaottelua tehopistein 2+1=3 ja yhden playoff-ottelun ilman tehopisteitä. Jašek teki Extraliga-uransa avausmaalin 4. joulukuuta 2015 vieraissa BK Mladá Boleslavia vastaan. Hän pelasi myös neljä CHL-ottelua ilman tehopisteitä. Jašek pelasi kauden aikana miesten pelejä myös kaksi ottelua lainalla sekä sarjatasoa alempana 1. česká hokejová ligan AZ Havířovissa että edelleen sarjatasoa alempana 2. česká hokejová ligan HC Frýdek-Místekissä. Hän pelasi osan kaudestaan myös Třinecin A-nuorissa, jossa Jašek teki runkosarjassa 14 ottelussa 28 tehot 15+13=28. Hän oli joukkueen kolmanneksi paras maalintekijä. Jašek voitti myös koko Extraliga juniorůn pudotuspelien piste- ja syöttöpörssin tehoilla 9+16=25 sekä tehotilaston lukemalla +18. Hän voitti kauden päätteeksi sarjan mestaruuden. Kauden 2016–2017 Jašek pelasi suurimmaksi osaksi lainalla 1. ligaan nousseessa HC Frýdek-Místekissä. Hän pelasi kauden aikana Extraligassa 16 runkosarja- ja neljä playoff-ottelua.

Kaudeksi 2017–2018 Jašek siirtyi 2+1-vuotisella sopimuksella HC Libereciin. Hän pelasi ensimmäisen täyden Extraliga-kautensa tehden 48 runkosarjaottelussa tehot 8+10=18. Jašek pelasi kauden aikana myös neljä ottelua lainalla 1. ligan HC Benátky nad Jizeroussa. Extraliga-kauden jälkeen, maaliskuussa 2018 hän siirtyi amatööritryout-sopimuksella AHL-joukkue Utica Cometsiin, jossa Jašek pelasi loppukeväänä kuusi runkosarjaottelua tehopistein 3+4=7 ja yhden playoff-ottelun ilman tehopisteitä.

Huhtikuussa 2018 Jašek teki kolmivuotisen NHL-tulokassopimuksen Vancouver Canucksin kanssa. Hän pelasi kauden 2018–2019 kokonaan Utica Cometsin AHL-joukkueen vahvuudessa. Jašekin tulokaskausi toi siellä 63 runkosarjaottelussa tehot 9+20=29. Myös kauden 2019–2020 hän pelasi kokonaan farmissa. Elokuussa 2020 Canucks lainasi Jašekin kaudeksi 2020–2021 toistaiseksi voimassa olevalla sopimuksella kasvattajaseuraansa HC Třineciin. Tammikuun 2021 harjoitusleirin päätteeksi Canucks lähetti hänet Cometsiin, jossa Jašek pelasi kauden loppuun. Jašek jakoi tehoilla 4+19=23 joukkueen sisäisen pistepörssin voiton Sam Anasin kanssa.

Kaudeksi 2021–2022 Jašek siirtyi vuoden mittaisella sopimuksella SM-liigajoukkue Pelicansiin. Hän voitti tehoilla 13+38=51 koko liigan syöttöpörssin ja Jašek sijoittui pistepörssissä kolmanneksi edellään vain Tapparan Anton Levtchi ja Jukureiden Petrus Palmu. Hän voitti myös Pelicansin sisäisen tehotilaston lukemalla +23. Kevätkaudella Jašek kärsi myös hieman lonkkavaivoista. Huhtikuussa 2022 hän teki Pelicansin kanssa vuoden mittaisen jatkosopimuksen.

Jašek voitti kaudella 2022–2023 Pelicansin sisäisen pistepörssin tehoilla 18+21=39. Hän voitti myös koko SM-liigan alivoimamaalipörssin neljällä osumallaan. Pudotuspeleissä Jašek oli tehoilla 6+7=13 joukkueensa paras maalintekijä Tyler Kelleherin kanssa ja toiseksi paras pistemies Iikka Kangasniemen jälkeen. Hän voitti kauden päätteeksi SM-hopeaa.

Kaudeksi 2023–2024 Jašek siirtyi kaksivuotisella sopimuksella Ruotsin SHL-liigan IK Oskarshamniin. Joukkueessa pelasi edellisellä kaudella hänen kanssaan vuotta aiemmin Pelicansissa pelannut maanmies Jiří Smejkal. Oskarshamnin GM Thomas Fröberg mainitsi seuran huomioineen, että Jašekilla ja Smejkalilla oli hyvä kemia yhdessä, ja Oskarshamn jatkoi Jašekin tarkkailua.

### Maajoukkueura

Jašek pelasi alle 20-vuotiaiden MM-kilpailuissa vuonna 2017 ja alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014, jolloin Jašek voitti hopeaa. Hän oli tehoilla 4+3=7 Tšekin paras pistemies ja Jašek jakoi sisäisen maalipörssin voiton Jakub Zbořilin kanssa. Yhteensä hän on pelannut 23 nuorten ja 52 poikien maaottelua.

Tšekin A-maajoukkueessa Jašek on pelannut 11 ottelua tehopistein 1+2=3. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenassa Suomea vastaan. Jašek merkittiin Tšekin kolmossentteriksi laidoilleen Radan Lenc ja Lukáš Rousek. Hän teki ottelussa myös ensimmäisen A-maajoukkuemaalinsa ja Jašek sai syöttöpisteen Dmitrij Jaškinin tekemään kahden miehen ylivoimamaaliin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | HC Třinec | Tšekki U20 | 2 | 0 | 0 | 0 | 0 | – | – | – | – | – |
| 2013–2014 | Södertälje SK | SuperElit | 25 | 2 | 2 | 4 | 10 | – | – | – | – | – |
| 2014–2015 | HC Třinec | Tšekki U20 | 24 | 10 | 17 | 27 | 6 | – | – | – | – | – | U18 | 5 | 0 | 0 | 0 | 0 |
|  | HC Třinec | ČEL | 27 | 0 | 2 | 2 | 4 | 1 | 0 | 0 | 0 | 0 |
| 2015–2016 | HC Třinec | Tšekki U20 | 14 | 15 | 13 | 28 | 45 | 10 | 9 | 16 | 25 | 6 |
|  | HC Třinec | ČEL | 25 | 2 | 1 | 3 | 18 | 1 | 0 | 0 | 0 | 0 |
|  | AZ Havířov | Tšekki I | 2 | 0 | 0 | 0 | 2 | – | – | – | – | – |
|  | HC Frýdek-Místek | Tšekki II | 2 | 1 | 0 | 1 | 2 | – | – | – | – | – |
| 2016–2017 | HC Třinec | Tšekki U20 | 2 | 0 | 3 | 3 | 0 | 6 | 4 | 10 | 14 | 0 | JMM | 5 | 0 | 0 | 0 | 0 |
|  | HC Třinec | ČEL | 16 | 0 | 0 | 0 | 2 | 4 | 0 | 1 | 1 | 0 |
|  | HC Frýdek-Místek | Tšekki I | 30 | 9 | 19 | 28 | 16 | 8 | 3 | 3 | 6 | 54 |
| 2017–2018 | HC Liberec | ČEL | 48 | 8 | 10 | 18 | 28 | 10 | 0 | 1 | 1 | 2 |
|  | HC Benátky nad Jizerou | Tšekki I | 4 | 1 | 3 | 4 | 4 | – | – | – | – | – |
|  | Utica Comets | AHL | 6 | 3 | 4 | 7 | 2 | 1 | 0 | 0 | 0 | 0 |
| 2018–2019 | Utica Comets | AHL | 63 | 9 | 20 | 29 | 24 | – | – | – | – | – |
| 2019–2020 | Utica Comets | AHL | 56 | 14 | 13 | 27 | 22 | – | – | – | – | – |
| 2020–2021 | HC Třinec | ČEL | 19 | 2 | 10 | 12 | 4 | – | – | – | – | – |
|  | Utica Comets | AHL | 28 | 4 | 19 | 23 | 8 | – | – | – | – | – |
| 2021–2022 | Pelicans | SM-liiga | 54 | 13 | 38 | 51 | 30 | 3 | 0 | 1 | 1 | 4 |
| 2022–2023 | Pelicans | SM-liiga | 57 | 18 | 21 | 39 | 53 | 18 | 6 | 7 | 13 | 8 |
| 2023–2024 | IK Oskarshamn | SHL | 49 | 14 | 14 | 28 | 39 | – | – | – | – | – |
| 4 kautta | yhteensä | AHL | 153 | 30 | 56 | 86 | 56 | 1 | 0 | 0 | 0 | 0 |
| 5 kautta | yhteensä | ČEL | 135 | 12 | 23 | 35 | 56 | 16 | 0 | 2 | 2 | 4 |
| 2 kautta | yhteensä | SM-liiga | 111 | 31 | 59 | 90 | 83 | 21 | 6 | 8 | 14 | 12 |

Lähteet
-------

* Lukáš Jašek The Internet Hockey Databasessa (englanniksi)
* Lukáš Jašek Eurohockey-sivustolla (englanniksi)
* Lukáš Jašek *Elite Prospects*. Everysport Media Group AB.  (englanniksi)

### Viitteet

1. ↑  Lukáš Jašek The Internet Hockey Databasessa (englanniksi)
2. 1 2 3 4 5 6 7 8 9  Lukáš Jašek *Elite Prospects*. Everysport Media Group AB.  (englanniksi)
3. ↑  Elite Prospects - Czech U16 Stats 2011-2012 *eliteprospects.com*. Everysport Media Group AB. Viitattu 25.8.2020. (englanniksi)
4. ↑  Matches *championshockeyleague.com*.  23.8.2014. Champions Hockey League (CHL) AG. Viitattu 25.8.2020. (englanniksi)
5. ↑  Matches *championshockeyleague.com*.  23.8.2014. Champions Hockey League (CHL) AG. Viitattu 25.8.2020. (englanniksi)
6. ↑  Rozestavení: HC Oceláři Třinec - HC ČSOB Pojišťovna Pardubice, 12.09.2014 *Hokej.cz*.  12.9.2014. BPA sport marketing a.s. ve spolupráci s eSports.cz, s.r.o. Viitattu 25.8.2020. (tšekiksi)
7. ↑  HC Oceláři Třinec - HC ČSOB Pojišťovna Pardubice, 12.09.2014 *Hokej.cz*.  12.9.2014. BPA sport marketing a.s. ve spolupráci s eSports.cz, s.r.o. Viitattu 25.8.2020. (tšekiksi)
8. ↑  BK Mladá Boleslav - HC Oceláři Třinec, 04.12.2015 *Hokej.cz*.  4.12.2015. BPA sport marketing a.s. ve spolupráci s eSports.cz, s.r.o. Viitattu 25.8.2020. (tšekiksi)
9. ↑  Elite Prospects - HC Ocelari Trinec *eliteprospects.com*. Everysport Media Group AB. Viitattu 25.8.2020. (englanniksi)
10. ↑  Elite Prospects - Czech U20 Stats 2015-2016 *eliteprospects.com*. Everysport Media Group AB. Viitattu 25.8.2020. (englanniksi)
11. ↑  Jakubec, Dominik: Bílí Tygři získali mladého šikovného útočníka Lukáše Jaška *hcbilitygri.cz*.  10.5.2017. Liberec:  Bílí Tygři Liberec, s.r.o. Viitattu 25.8.2020. (tšekiksi)
12. ↑  Biech, Ryan: Utica Comets sign Lukas Jasek to ATO *canucksarmy.com*.  30.3.2018. The Nation Network Inc. Viitattu 25.8.2020. (englanniksi)
13. ↑  Canucks sign Jasek to three-year entry level contract *nhl.com/canucks*.  20.4.2018. Vancouver, B.C:  Vancouver Canucks. Viitattu 25.8.2020. (englanniksi)
14. ↑  HC Oceláři Třinec *facebook.com*.  24.8.2020. HOCKEY CLUB OCELÁŘI TŘINEC a.s. Viitattu 25.8.2020. (tšekiksi)
15. ↑  Lukas Jasek Stats, Profile, Bio, Analysis and More *sportsforecaster.com*. XML Team Solutions, LLC. Viitattu 19.7.2021. (englanniksi)
16. ↑  Elite Prospects - Utica Comets *eliteprospects.com*. Everysport Media Group AB. Viitattu 19.7.2021. (englanniksi)
17. ↑  Luhtakallio, Toni: Pelicans hankki jälleen tšekkiläistä kärkiosaamista − Lukáš Jašek turkoosipaitaan *Jatkoaika.com*.  12.6.2021. Jatkoaika r.y. Viitattu 19.7.2021.
18. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 30.4.2022. (englanniksi)
19. ↑  Elite Prospects - Pelicans *eliteprospects.com*. Everysport Media Group AB. Viitattu 30.4.2022. (englanniksi)
20. ↑  Määttä, Arto: Pelicansin pelaaja-arviot 2021−22: Pelicans oli liikaa kärkipelaajiensa varassa, vaikka potentiaalia kokoonpanossa oli riittävästi *Jatkoaika.com*.  4.4.2022. Jatkoaika r.y. Viitattu 30.4.2022.
21. ↑  Määttä, Arto: Pelicans kiinnitti tärkeitä pelaajiaan jatkosopimuksiin – Lenni Killinen uutena vahvistuksena Lahteen *Jatkoaika.com*.  4.4.2022. Jatkoaika r.y. Viitattu 30.4.2022.
22. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 30.4.2022. (englanniksi)
23. ↑  Hämäläinen, Tuomas: Pelicans menettää pistelinkonsa Ruotsiin *MTVuutiset.fi*.  5.5.2023. Telia Company AB. Viitattu 28.6.2023.
24. ↑  Elite Prospects - Czech Republic U18 *eliteprospects.com*. Everysport Media Group AB. Viitattu 25.8.2020. (englanniksi)
25. ↑  Finsko - Česko *isport.blesk.cz*.  17.12.2020. CZECH NEWS CENTER a.s. Viitattu 19.7.2021. (tšekiksi)
26. ↑  Finsko - Česko, 17.12.2020 *Hokej.cz*.  17.12.2020. BPA sport marketing a.s. ve spolupráci s eSports.cz, s.r.o. Viitattu 19.7.2021. (tšekiksi)